**סיכום חוו"ד**

**יריב בן עזרא**

**השיגים לימודיים ויכולת למידה כלומד עצמאי :**

יריב הגיע במהלך השנה להישגים אקדמיים יפים מאוד בזכות יכולותיו כלומד עצמאי והשקעתו הרבה בלימודים במהלך השנה ובעבודת המחקר השנתית.

**התנהלות בצוות בכיר:**

יריב, קצין בכיר בעל ניסיון פיקודי משמעותי, ערכי שאפתן דעתן ונעים הליכות. ככזה השפיע רבות על התפתחות הצוות והקבוצה כולה. השקעתו של יריב בלטה מאוד במהלך השנה בכלל המשימות שנפלו בחלקו, קידם כל משימה והובילה בצורה מעוררת הערכה ובצניעות רבה המאפיינת אותו כל כך. יריב הקפיד לאורך כל הדרך לחשוף את האזרחים בקבוצה לדרך החשיבה הצבאית אולם ניכר שהיה פתוח לאורך כל הדרך ללמידה מחבריו האזרחים.

**חשיבה אסטרטגית:**

במהלך השנה ניכר שיריב התפתח מאוד בתחום החשיבה האסטרטגית, רכש כלים ומיומנויות בהן הקפיד להשתמש בתרגילים השונים . במיוחד בלטה חשיבתו בדיונים השונים בצוות בהכנות ובניתוח הסיורים בארץ ובחו"ל וכן בעבודה השנתית אותה כתב.

**סיכום אינטגרטיבי:**

יריב קצין בכיר, בעל עולם ערכי, פיקודי וחברתי מובהק ומפותח. יריב עמד בצורה טובה מאוד בכלל המטלות האישיות. ניכר שלמד רבות במהלך השנה אולם יותר מכך ניכר שתרם רבות ללימודים והתפתחות הצוות כולו תוך הדגמה של פתיחות מחשבתית רבה והשקעה בלימודים ובמשימות השונות כפועל יוצא מכך הגיע להישגים רבים והשפעה רחבה.

הערכה רבה והצלחה בהמשך הדרך.

שי פאיראיזן